اَجِت پَوار

اَجِت اننتراؤ  پَوار (22 جُلَے 1959-28 جَنؤری 2026) اوس اَکھ ہِندوستٲنؠ سیاست دان یُس 2026 ہس مَنٛز پننس مرنس تام مہاراشٹرٕ سارِوٕے کھۄتہٕ زیٛادٕ عرصس تام خدمات انجام دینہٕ وول نٲیِب وزیر اعلیٰ اوس۔

اِبتدٲیی زندگی تہٕ پیٚشہٕ
اَجِت پَوار اوس أکِس سیٲسی خانٛدانس مَنٛز زامُت، یُس أکِس تجرُبہٕ کار ہِندوستٲنؠ سیاست دان شرد پَوار سُنٛد بابتھٕر اوس۔ تٔمؠ کٔر پنٕنہِ سیٲسی پیشورانہٕ زِندگی کانگریس پارٹی مَنٛز شروٗع تہٕ پتہٕ کٔرٕن پننِس پیٚترٕ سٕنٛدِ دٔسؠ قٲیم کٔرمٕژ نیشنلسٹ کانگریس پارٹی (این سی پی) مَنٛز شٲمِل۔

سِیٲسی پیٚشہٕ
پوارَن کٔر مہاراشٹرٛا حکوٗمتَس مَنٛز مُختٔلِف وزارتی عہدن پؠٹھ فٲیدٕ یِمَن مَنٛز وزیر خزانہ تہٕ ٲبی وسائلُک ؤزیٖر تہِ شٲمِل چھُ۔ سُہ اوس پنِنہِ مضبوٗط انتظٲمی مہارت خٲطرٕ زاننہٕ یِوان تہٕ أمِس اوس پوٗنے تہٕ پمپری-چنچواڑَس مَنٛز واریاہَن ترقیاتی منصوٗبَن ہُنٛد سہرا دِنہٕ یِوان، یِمَن مَنٛز پوٗنے میٹرو تہٕ آبپاشی سکیمہٕ شٲمِل چھِ۔

تنازٕ
پوارَس آو رُشوَت خوری ہٕنٛدؠن الزامَن ہُنٛد سامنہٕ کرُن، یَتھ مَنٛز ٲبی وسٲیِل ؤزیٖر سٕنٛدِس دورَس دوران واریاہ کرور آبپاشی گھوٹالہٕ تہِ شٲمِل چھُ، ییٚمہِ کِنہِ تٔمؠ 2012 ہَس مَنٛز نٲیِب وزیر اعلیٰ سندِ عہدٕ سٟتؠ اِستِفہٕ دِیُت۔ أمِس آو 2019 ہَس مَنٛز اینٹی کرپشن بیورو طرفہٕ کلین چِٹ دِنہٕ۔

ذٲتی زندگی
پوارَس اوس راجیہ سبھا ہٕنٛز أکِس ایم پی سُنیترا پوارَس سٟتہِ خانٛدر کٔرِتھ ۔ أمِس ٲسہِ زٕ نیٚچِوِ پارتھ تہٕ جے پَوار۔ 

موتھ

اَجِت پَوار موٗد 28 جَنؤری 2026 ہس مَنٛز مہاراشٹرا کِس شَہَر بارامتی مَنٛز 66 وُہُر وٲنٛسہِ أکِس ہَوٲیی جہاز حٲدِثس مَنٛز۔

حَوالہٕ

زٲژ:ہِندوستانٕکؠ سِیاسَتھ دان
زٲژ:2026 وَفات